**Sutikimo raštas**

**Suaugusiojo asmens atvaizdui / vaizdo ir garso įrašams panaudoti**

I. Sutikimo deklaracija

Aš, ……………………………… *[vardas ir pavardė]*, pareiškiu, kad esu pilnametis ir veiksnus asmuo, dalyvaujantis Lietuvos-Lenkijos jaunimo mainų fondo remiamame projekte Nr. ........., projekto pavadinimas: ............................. ir suteikiu teisę **Švietimo sistemos plėtros fondui [Fundacja Rozwoju Systemu Edukacji]**, buveinės adresas: Aleje Jerozolimskie 142A, Varšuva (Lenkija) [toliau – Fondas] panaudoti mano atvaizdą bei vaizdo ir garso įrašus (su mano veido ir rūbų atvaizdu, elgsenos, garso, pasisakymų ir raiškos įrašais), kurie bus įrašyti nuotraukų ir garso bei vaizdo kūrinių pavidalu, vykdant Švietimo sistemos plėtros fondo projektą, vykstant renginiams, susijusiems su Fondo vykdoma veikla ir jo įstatų numatytais tikslais (toliau – „Sutikimas“).

Šį sutikimą suteikiu neatlygintinai neribotam laikui ir medžiagos kiekiui. Šis sutikimas taikomas medžiagos su mano atvaizdu / įrašais išsaugojimui, apdorojimui, perdirbimui, dauginimui ir jų plėtojimui panaudojant bet kokį įrankį (t.y. taikant bet kokią vaizdo ir garso persiuntimo formą), Fondo tikslų ir veiklų įvykdymo reikmėms, ypač informacijos apie Fondo programas (projektus) viešinimui. Tokiems veiksmams atlikti nėra būtina gauti mano išankstinį pritarimą.

Be to, Fondas turi teisę perduoti medžiagą su mano atvaizdu / įrašais, o taip pat mane identifikuojančiais asmens duomenimis (vardas, pavardė, institucija) kitoms įstaigoms, su kuriomis bendradarbiauja Fondas, Fondo veiklų ir jų rezultatų viešinimo, panaudojimo ir propagavimo reikmėms. Aš taip pat pareiškiu, kad mano atvaizdo / įrašu panaudojimas pagal šį Sutikimo raštą, nepažeidžia mano asmeninių turtinių ir neturtinių teisių.

II. Informacinė nuostata. Suteikdama(-s, -i) šį Sutikimą, esu susipažinęs/-usi / esame susipažinę su šiais paaiškinimais:

1. Mano asmens duomenų (įskaitant atvaizdą pagal šį Sutikimo raštą) administratorius yra Švietimo sistemos plėtros fondas [Fundacja Rozwoju Systemu Edukacji] („Administratorius” ar „Fondas“).
2. Asmens duomenų (toliau: „duomenų“) apdorojimas vyks tik šiame Sutikimo rašte išvardytoms reikmėms. Šis Sutikimas yra savanoriškas ir nėra sąlyga dalyvauti projekte.
3. Mano atvaizdas ir įrašai bus apdorojami šiame Sutikimo rašte nurodytam laikotarpiui.
4. Duomenys saugojami techninėmis ir organizacinėmis priemonėmis, kad būtų užtikrintas atitinkamas saugos lygis, pagal galiojančias teisės nuostatas.
5. Administratorius apdoros mano atvaizdą ir įrašus, siekdamas įvykdyti Sutikimo rašte nurodytus tikslus pagal BDAR 6 straipsnio 1 dalies a) punktą.
6. Duomenys gali būti perduodami:
	1. Buhalterinės apskaitos, administracijos ir kitas susijusias paslaugas Administratoriui teikiančioms įmonėms;
	2. Fondo vykdomų programų valdymo institucijoms – tuo mastu, kuris yra būtinas tų programų vykdymui užtikrinti;
	3. Su Fondo bendradarbiaujančioms institucijoms.
7. Institucijos, apie kurias kalbama 6 punkto b) ir c) papunkčiuose, turi teisę, pagal šį Sutikimo raštą, duoti kitiems asmenims savo sutikimą atvaizdo ir įrašų panaudojimui, tų organizacijų veiklos rezultatams viešinti, panaudoti ir skelbti.
8. Jūs turite teisę:
* bet kuriuo metu atšaukti savo sutikimą;
* gauti informaciją apie Duomenų apdorojimą, įskaitant apdorojamų Duomenų kategorijas ir galimus jų gavėjus;
* reikalauti ištaisyti netikslius Duomenis ir papildyti nepilnus Duomenis;
* reikalauti pašalinti Duomenis ar apriboti Duomenų apdorojimą – pagal BDAR nuostatas;
* užprotestuoti Duomenų apdorojimą – pagal BDAR nuostatas;
* perkelti Duomenis – gaunant Duomenis iš Administratoriaus trečiajam asmeniui perduoti tinkama forma;
* pateikti skundą priežiūros įstaigai: Lenkijos Respublikos Asmens duomenų apsaugos valdybos pirmininkui (Prezes Urzędu Ochrony Danych Osobowych, kontaktiniai duomenys pateikti šioje svetainėje [www.uodo.gov.pl](http://www.uodo.gov.pl)) – nustačius, kad Jūsų Duomenys apdorojami pažeidžiant galiojančius teisės aktus.
1. Jūsų teisė atšaukti savo sutikimą gali būti taikoma tiek visiems, tiek ir atskiriems Sutikimo rašte nurodytiems atvaizdo elementams. Sutikimo atšaukimas nepaveikia Duomenų apdorojimo, vykusio prieš atšaukiant skundą, teisėtumo. Atšaukti savo sutikimą ar pareikšti pageidavimą pasinaudoti kitomis savo teisėmis galima šiuo adresu: Fundacja Rozwoju Systemu Edukacji, Al. Jerozolimskie 142a, 02-305 Warszawa, Lenkija, ar elektroninio pašto adresu: iod@frse.org.pl
2. Su bet kokiais prašymais, klausimais ar reikalavimais, susiję su Duomenų apdorojimu, prašome kreiptis šiuo elektroninio pašto adresu: iod@frse.org.pl

 Data ir parašas

Teisiniai pagrindai:

1. Lenkijos Respublikos 2018 m. gegužės 10 d. asmens duomenų apsaugos įstatymas [ustawa z dnia 10 maja 2018 r. o ochronie danych osobowych] ir 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (BDAR);
2. Lenkijos Respublikos autorinių teisių ir gretutinių teisių 1994 m. vasario 4 d. įstatymas [ustawa z dnia 4 lutego 1994 r. o prawie autorskim i prawach pośrednich];
3. Lenkijos Respublikos 1964 m. balandžio 23 d. įstatymas – Civilinis kodeksas [ustawa z dnia 23 kwietnia 1964 r. - Kodeks Cywilny]